b'\n_START_ARTICLE_\nZofija Vi\xc5\xa1njegorska\n_START_PARAGRAPH_\nZofija Vi\xc5\xa1njegorska (nem\xc5\xa1ko Sophie von Weichselburg oz. von Weichselberg), plemkinja iz pomembne rodbine Vi\xc5\xa1njegorskih, *okoli 1190; \xe2\x80\xa0 28. februar 1256 v Admontu)._NEWLINE_Zofija je bila h\xc4\x8di vplivnega grofa Albrehta Vi\xc5\xa1njegorskega (\xe2\x80\xa0 1209), ki je okoli leta 1200 priklju\xc4\x8dil Belo krajino h Kranjski. Kot zadnja predstavnica te rodbine je v zakon s Henrikom Ande\xc5\xa1kim, mejnim grofom Kranjske in Istre, prinesla bogato zapu\xc5\xa1\xc4\x8dino svojih prednikov, ki je vklju\xc4\x8devala mnoge posesti takratne Slovenske marke._NEWLINE_Henrik je bil po umoru kralja Filipa \xc5\xa0vabskega preganjan in po rehabilitaciji ni morel pridobiti svojega premo\xc5\xbeenja nazaj ter je kmalu zatem umrl v Slovenj Gradcu. Kljub temu je zapu\xc5\xa1\xc4\x8dina Vi\xc5\xa1njegorskih ostala vdoveli Zofiji, ki pa se je odlo\xc4\x8dila za samostansko \xc5\xbeivljenje._NEWLINE_Vojvoda Oton I. Bamberg\xc5\xa1ki iz rodbine Ande\xc5\xa1kih, eden bratov pokojnega mo\xc5\xbea, je izkoristil prilo\xc5\xbenost in odkupil to zapu\xc5\xa1\xc4\x8dino. Del kupnine je podarila samostanu v Di\xc3\x9fnu, ve\xc4\x8dino pa samostanu v Admontu, kjer je pre\xc5\xbeivela ostanek svojega \xc5\xbeivljenja. Njen grob se nahaja v sti\xc5\xa1kem samostanu.'